b'\n_START_ARTICLE_\nGenoa C.F.C.\n_START_PARAGRAPH_\nGenoa Cricket and Football Club S.p.A. je italijanski nogometni klub iz Genove. Ustanovljen je bil 7. septembra 1893, zaradi \xc4\x8desar je najstarej\xc5\xa1i italijanski klub in 4. najstarej\xc5\xa1i nogometni klub nasploh. Trenutno igra v Serie A._NEWLINE_Genoa je devetkrat osvojila italijansko prvenstvo in enkrat italijanski pokal, a od zadnjega osvojenega naziva italijanskega prvaka je minilo \xc5\xbee ve\xc4\x8d kot 80 let. Med osvojenimi naslovi dr\xc5\xbeavnega prvaka je tudi inavguralna sezona italijanske lige leta 1898._NEWLINE_Na evropski ravni pa je bila Genoa podprvak pokala Mitropa leta 1990, prvak Alpskega Pokala (Coppa delle Alpi) v letih 1962 in 1964 ter prvak Anglo-Italijanskega Pokala Leta 1996. V sezoni 2014/15 je bila Genoa s 6. mestom v doma\xc4\x8di ligi na poti v kvalifikacijski krog za Evropsko ligo, a je bila nato diskvalificirana. Razlog je ti\xc4\x8dal v prepozno vlo\xc5\xbeeni dokumentaciji in stadionu, ki ni ustrezal standardom. Namesto Genoe je nato v kvalifikacijski krog pri\xc5\xa1la sedmouvr\xc5\xa1\xc4\x8dena Sampdoria. Tekma v Italiji pa je bila odigrana na Olimpicu v Torinu._NEWLINE_Doma\xc4\x8di stadion Genoe je od 1911 Luigi Ferraris, ki sprejme 36,599 gledalcev. Barvi dresov sta modra in rde\xc4\x8da, zaradi \xc4\x8desar imajo nogometa\xc5\xa1i Genoe nadimek I Rossoblu. Imajo pa tudi nadimek Il Grifone (Grifoni), zaradi tega legendarnega bitja v grbu.\n_START_SECTION_\nRivalstvo\n_START_PARAGRAPH_\nGenoa ima rivalstvo s Sampdorio, saj si ta dva kluba od leta 1946 delita stadion. Njun derbi se imenuje Derby della Lanterna. Poimenovan je po svetilniku Torre della Lanterna, ki osvetljuje mestno pristani\xc5\xa1\xc4\x8de.'